  Виталий Пронин 9-тӥ майлы сӥзем ужрадъёс апреле ортчылыны кутскизы ни. Пукон, эктон ӝытъёс, концертъёс радъяло культурая но дышетонъя учреждениос. 6-тӥ майысен Ижысь Шор площадьын волонтёръёс люкылыны кутскозы Георгиевской лентаос. Нош 9-тӥ мае соос быдэс городэ пазьгиськозы.Азьло аръёсы сямен ик, 9-тӥ май кутскоз Ялан ӝуась тыл доры сяська керттэтъёс тыронэн. Митинг чакламын 9.00 часлы.10.00 часын Шор площадьын кутскоз парад. Отчы пыриськозы республикаысьтымы воинской подразделениос, югдурез утёнъя, кышкытлыклэсь утиськонъя ёзъёс, промышленной предприятиосын ужасьёс. Поттэмын луоз ож техника.11.00 часын ветеранъёслы концерт кутскоз, соослы нимысьтыз ӝӧк пуктэмын луоз. Та вакытэ ик вамыштыны луоз ни пӧртэм адӟытонъёсы - Национальной музее, «Галерея» центре, М. Калашников нимо музее.10.00 часын пӧртэм шудонъёс-ӵошатсконъёс кутскозы Эшъяськон монумент азьын, Иж тымет дурын.11. 00 часын Шор площаде потозы республикаысьтымы вылӥ кивалтӥсьёс. Президент А. Волков ветеранъёсты но люкаськем калыкез праздникен ӟечкылалоз. Та вакытэ ик Правительстволэн азбараз калыкез шулдыртыны кутскозы районъёсысь вуэм кырӟась-эктӥсь коллективъёс.12 час 45 минутэ таза улонэн но спортэн эшъяськисьёс потозы Эшъяськон эстафета сюрес вылэ. Чакламъя отчы ог 1 сюрс но ӝыны мурт пыриськыны кулэ.17.00 часысен чакламын бадӟым концерт. Отчы пыриськозы искусствоосъя школаосы ветлӥсь нылпиос, шаерамы но палэнын тодмо луэм коллективъёс, Удмурт кун филармониысь артистъёс. Йылпумъялоз концертэз «Айкай» театр.18 час 55 минутэ - быдэс Россиын 1 минут ӵоже шып улон.21.00 часын фейерверк.Ужрадъёс та нуналэ чакламын городысь вань ёросъёсын.Туспуктэмез: susanin.udm.ru Теги: Вормоннунал Иж  